सुटिल ने दिन का दूसरा सर्वश्रेष्ठ समय निकाला  
फार्मूला वन टीम फोर्स इंडिया के ड्राइवर एड्रियन सुटिल ने सत्र पूर्व परीक्षण के तीसरे और अंतिम दिन ट्रैक पर 100 से ज्यादा लैप पूरे किए।
फार्मूला वन टीम फोर्स इंडिया के ड्राइवर एड्रियन सुटिल ने सत्र पूर्व परीक्षण के तीसरे और अंतिम दिन ट्रैक पर 100 से ज्यादा लैप पूरे किए और दिन का दूसरा सर्वश्रेष्ठ समय निकाला। सुटिल ने पहले सत्र पूर्व परीक्षण के अंतिम दिन भाग लिया। जर्मनी के इस ड्राइवर ने पिछले महीने अबुधाबी में टायर टेस्ट के बाद पहली बार वीजेएम 03 कार चलाई।  सुटिल 1 मिनट 13.201 सेकंड के समय के साथ दूसरे स्थान पर रहे, जबकि लोटस रेनाल्ट जीपी कार चलाने वाले रोबर्ट कुबीसा ने दिन का सर्वश्रेष्ठ समय निकाला।  फोर्स इंडिया टीम अब जेरेज जाकर 10 से 13 फरवरी तक होने वाले दूसरे परीक्षण में भाग लेगी, जहां वीजेएम 04 कार को पहली बार चलाया जाएगा। सुटिल ने कहा, कुछ महीनों बाद फिर से कार चलाने से अच्छा महसूस हो रहा है। वीजेएम 03 के साथ सब कुछ काफी अच्छा चल रहा है, इसलिए जैसा हम चाहते हैं वह काम पूरा कर सकते हैं।